^ ser. 10 Lefoko “moengele” le totatota le rayang “morongwa,” ka dinako tse dingwe le ka nna le bokao jo bo farologaneng, go akaretsa dibopiwa tse di farologaneng tsa semoya le e leng batlhanka ba Modimo ba batho. Le fa go ntse jalo, mo setlhogong seno, re batla go bua ka dibopiwa tseo tsa semoya tse gantsi Baebele e di bitsang e re ke baengele. 7 Go na le ditshono di le dintsi tse re ka di dirisang go rapela letsatsi le letsatsi fa re lebana le mathata, re kopana le diteko le fa re dira ditshwetso. (Baefeso 6:18) Fa re senka kaelo ya Modimo mo dikarolong tsotlhe tsa botshelo jwa rona, botsala jwa rona le ene bo tla gola. Fa ditsala tse pedi di lebana le bothata bongwe mmogo, a seo ga se dire gore botsala jwa bone bo nonofe le e leng go feta? (Diane 17:17) Go tla nna jalo le ka rona fa re ikaega ka Jehofa mme re bona jaaka fa a re thusa.—2 Ditiragalo 14:11.